tomron87/hebrew-wikipedia-sentences-corpus huggingface dataset:
בתחילה יוצרי הדמות תכננו קו עלילה שבו אנול יצא מהארון כהומוסקסואל להוריו ואז בעקבות הדחייה שלהם ושל כמה מחבריו בין התלמידים המוטנטים הוא יתאבד.
קו עלילה זה נזנח לאחר שהעורכים של הסדרה החליטו שהוא לא מתאים.
אנול נותר דמות שולית ולא יצא מהארון באופן רשמי, אם כי היו רמזים לנטייה המינית שלו, למשל הקרבה שלו למורים נורת'סטאר וקארמה, אקס מן שהיו ידועים כהומוסקסואלים.
רק לאחר שאנול הצטרף לקבוצת האקס-מן החדשים הנטייה המינית שלו נחשפה בגלוי.
אנול היה בתחילה דמות רקע.
הוא היה אחד התלמידים בבית הספר באחוזת אקסבייר, מהחברים של הליון אשר היה דמות משנית בסדרה השנייה של המוטנטים החדשים.
המנחה הראשון שלו הוא וולברין, אך אנול מחליף מנחה לקארמה.
כאשר תלמידי בית הספר מחולקים לחוליות אימון הוא משובץ לחוליית אלפא, בהנחיית נורת'סטאר ומתמנה למנהיג החוליה.
ויקטור חווה טראומה כאשר נורת'סטאר נרצח בשטחי האחוזה על ידי וולברין שעבר שטיפת מוח.
הנחיית החוליה שלו עוברת לקארמה.
לאחר אירועי "בית אם", אנול הוא מבין המוטנטים היחידים שהצליחו לשמור על כוחותיהם.
הוא אינו נבחר להיות חלק מיחידת האקס-מן החדשים, אך נותר כדמות משנה בסדרה שבה הם מככבים.
כאשר חלק גדול מתלמידי בית הספר מועברים למימד לימבו על ידי שד בשם בלסקו אשר מחפש את מג'יק, אנול הוא חלק מקבוצה אשר אינה מועברת לארמונו של בלסקו אלא לאזור אחר של לימבו.
אף על פי שהקבוצה כוללת את רוקסלייד, חבר באקס מן הצעירים, אנול לוקח פיקוד על חבריו.
הקבוצה מותקפת על ידי שדים, אשר אחד מהם כורת את זרועו של אנול, ולאחר מכן על ידי דארקצ'יילד, ייצוג של מג'יק ללא נשמה.
אנול, לאחר שידו גדלה חזרה, מצליח להציל את פיקסי מידי דארקצ'יילד ולהנהיג את חבריו לעזור בהצלת חבריהם אזר נלכדו על ידי בלסקו.
לאחר סיום המשימה רוקסלייד מבשר לאנול ופיקסי שהם עכשיו חברים ביחידת האקס מן הצעירים, לאחר שהוא הסביר לסייקלופס מה הם עשו בלימבו.
נורת'סטאר מוחזר לחיים ונשלח אל אחוזת אקסבייר תחת השפעת שליטה מוחית על מנת להילחם באקס מן.
אנול שמח לראות שהוא בחיים ואף מצליח לרגע להחזיר את האישיות הרגילה שלו, אך השליטה המוחית חוזרת ונורת'סטאר מכה באנול.
אנול משתתף בלחימה במטהרים, במשוטטים ובטורף אקס במהלך אירועי תסביך משיח.
בסופם סייקלופס מפרק את קבוצת האקס מן ואנול חוזר לעיירת הולדתו פיירבורי, אילינוי.
לאחר זמן מה שבו האקס מן אינם מצליחים ליצור איתו קשר סייקלופס שולח את נורת'סטאר לדבר איתו.
אנול מסביר שהעיירה שלו מקבלת אותו כמוטנט וכהומוסקסואל, אך הוא סובל מהפרעת דחק פוסט-טראומטית, שגורמת לו להיות אלים, כתוצאה מכל מה שעבר עליו ולכן הוא לא יכול להישאר שם.
דניאל מונסטאר משכנעת את אנול להצטרף לקבוצה של אקס מן צעירים, שפועלת מבסיסם החדש בסן פרנסיסקו, למרות שהוא מפגין חוסר רצון.
בקבוצה זאת הוא חובר לחבריו מהעבר רוקסלייד ודאסט ויוצר קשר עם גריימלקין, מוטנט צעיר שהיה קבור באדמה 200 שנים ומגלה בפני ויקטור שגם הוא הומוסקסואל.
אנול ממשיך לפעול וללמוד עם האקס מן כאשר הם עוברים לאי אוטופיה.
בין היתר הוא לומד חקלאות.
הוא משתתף בעוד משימה למימד הלימבו על מנת להציל את מג'יק ובמשימה אחרת למומבאי.
במהלך אירועי פילוג כאשר וולברין פותח מחדש את בית הספר באחוזת אקסבייר, אנול הוא בין המוטנטים הצעירים שעוברים איתו.
אנוליס פינוקיו (שם מדעי: Anolis proboscis) הוא מין של לטאה ממשפחת האנוליסיים.
המין נקרא "פינוקיו" בשל רקמת עור ארוכה בסמוך לחוטמו, דמוית אף ארוך.
המין זוהה לראשונה ב-1953 ונראה מספר פעמים עד לשנת 1960. במשך 45 שנה לא נראה שוב ונחשב למין נכחד, עד שנתגלה מחדש ב-2004, ומאז זוהה פעמים נוספות.
אנוליס (שם מדעי: Anolis) הוא סוג של לטאה ממשפחת האנוליסיים.
כל מיני הסוג נמצאים במרכז אמריקה ובאיים האנטילים.
המינים בסוג חיים על עצים ואוכלי חרקים אם כי ישנם מספר מינים שאוכלים גם פירות.
ברגלם קיימות כריות דביקות שמאפשרות להם לטפס.
לאנוליס גוף מוארך הכולל זנב באורך של שליש מכל הגוף וחוטם צר, אורך המינים הוא בין 30–60 ס"מ ומשקלם בין 3–30 גרם.
לחלק מהמינים יש עיניים בדומה לזיקית אשר נעים בצורה בלתי תלויה אחת בשנייה.
בעבר הסוג שויך למשפחה פוליצרוטיים (Polychrotidae), אולם כיום היא משויכת למשפחת האנוליסיים (Dactyloidae) כסוג היחידי במשפחה על ידי סטיבן פו.
בסוג זה היו בעבר מעל 400 מינים נתון שהפך אותו לסוג בעל כמות המינים הגדולה ביותר אצל בעלי שפיר עוברי.
אולם ב-2012 הסוג חולק למינים שונים ובסוג Anolis נותרו רק כ-50 מינים.
אנוכי הסמור היא סדרת טלוויזיה קומית אמריקאית בהנפשה קלאסית.
הסדרה נוצרה על ידי דייוויד פיס והופקה על ידי חברת האנה-ברברה באולפני ההנפשה של קרטון נטוורק.
לסדרה הופקו 79 פרקים שהתפרסו על 5 עונות.
הסדרה עלתה לשידור בשנת 1997 בערוץ הטלוויזיה Cartoon Network.
בתחילה שמשה הסדרה כפינה בסדרת טלוויזיה אחרת, "פרה ותרנגול", אך לאחר שהפינה צברה פופולריות רבה היא הפכה לסדרה עצמאית.
לאור הצלחת הסדרה, יצא קומיקס המבוסס עליה.
את הסמור דיבב מייקל דורן, ואת הבבון דיבב צ'ארלי אדלר.
הסדרה מתארת את עלילותיהם של הסמור החכם, המוכשר, המפורסם והנערץ I.M.
Weasel והבבון המכוער והמטופש I.R.
Baboon, אשר מקנא בהצלחתו של הסמור ומנסה להיות טוב יותר ממנו בכל.
אנוליס מפרץ דולסה (שם מדעי: Norops polylepis, בעבר Anolis polylepis) הוא מין של לטאה מהסוג נורופס (בעבר שויך לסוג אנוליס) ממשפחת האנוליסיים החי בטבע רק במפרץ דולסה שבקוסטה ריקה לאורך מחוז פונטרנס.
האנוליס הוא לטאה קטנה שוכנת עצים ויערות.
אורכה מגיע ל-18 ס"מ בממוצע.
הגוף בצבע חום עם פסים קטנים לבנים ומפרש צוואר כתום-צהוב אצל הזכר מתחת לצווארו שאותו הוא יכול לפרוש כרצונו.
הזנב ארוך ובעל זיזים קטנים והאנוליס יכול בתגובה לתפיסתו על ידי טורף להשיל את זנבו שממשיך להתפתל עוד כמה זמן.
הנקבות לעומת הזכרים מסוות יותר וכך גם הצאצאים.
האנוליסים הם יצורים אתלטים ומהירים מאוד היכולים גם לקפוץ לגובה מרשים כלפי מעלה וגם מראשי הענפים כדי לברוח מטורף.
הם יודעים גם לשחות כשצריך.
הם פעילי יום שרובה זמנם יושבים על ענף ומחכים לטרף קטן שיעבור מתחתיהם ואז קופצים אליו.
הם ניזונים מחסרי חוליות קטנים כמו עכבישים, זבובים, חיפושיות ומקקים וגם מיתושים.
הזכרים טריטוריאליים מאוד ונוטים להשתמש במצגות הצוואר שלהם כדי להפיג מחלוקות ללא אלימות.
המצג גם עוזר להם למשוך נקבות לעברם.מצב שימור הלטאה הוא ללא חשש.
אנומלור ביקרופט (שם מדעי: Anomalurus beecrofti) הוא מין של מכרסם שוכן עצים החי ביערות הגשם של אפריקה המערבית ומסוגל לדאות מעץ לעץ.
האנומלור הוא מכרסם עצים דמוי סנאי ובעל זנב גדול וארוך שמגיע לאורך 25–31 ס"מ ולמשקל 600–700 גרם.
האנומלורים בעלי קרום עורי מסביב לגופם העוזר להם לדאות בין ענפי היער.
האנומלור נח ביום בתוך קן הנמצא על העצים.
הקן מורכב מעלים יבשים וענפים..הוא חי בבדידות או בזוג ויוצא בעיקר בשעות הלילה, אז ישנם פחות עופות דורסים המהווים טורפים שלהם.
האנומלור ניזון בעיקר מאגוזים, פירות, זרעים, עלים וקליפות עצים.
האנומלור חי ביערות הגשם הטרופיים או היבשים יותר במדינות: אנגולה, קמרון, הרפובליקה של קונגו, הרפובליקה הדמוקרטית של קונגו, חוף השנהב, גינאה המשוונית, גבון, גאנה, גינאה, גינאה ביסאו, ליבריה, ניגריה, סנגל, סיירה לאון, טוגו, אוגנדה וזמביה.
האנומלור מאוים מעט על ידי האדם עקב פגיעה בבית גידולו הטרופי.
אנוליסיים (שם מדעי: Dactyloidae) היא משפחה של לטאות מדרום אמריקה הידועות בצווארונם הגדול היכול להתנפח אצל הזכרים.
לטאות אלה קטנות וירוקות ומצויות בעיקר בין הענפים הקטנים.
הם קרובות רחוקות של הזיקיות.
משפחה זו כוללת כ-430 מינים.
Norops - בו המין אנוליס מפרץ דולסה
אנומוכיליים (שם מדעי: Anomochilidae) היא משפחה של נחשים החיים בדרום-מזרח אסיה.
אלו נחשים קטנים באורך של עד 50 ס"מ והם בעלי עיניים קטנות, זנב קצר ואין להם קנה נשימה.
צבעם אפור כהה מפוספס בצהוב או אדום כהה.
נחשים אלה שהם קרובי משפחת הסילינדרופיים, הם מיני הביניים בין הנחשים העיוורים (Scolecophidia) לנחשים המפותחים (Alethinophidia).
הם קטנים יחסית וניזונים רק חסרי חוליות ורוב זמנם הם מצויים במחילות באדמה.
משפחה זו כוללת, נכון למאי 2025, סוג אחד ובו 3 מינים.
סוג נחש צינור גמד (Anomochilus)
מין נחש צינור סומטרי (Anomochilus weberi)
אנומלוקאריס (שם מדעי: Anomalocaris; מילולית: "חסילון חריג") הוא סוג של פרוק רגליים קדום מאוד מהתקופה הראשונה בה היו יצורים חיים - הקמבריון, והוא חי לפני 501–530 מיליון שנה.
יצור זה היה מאבותיהם של שאר פרוקי הרגליים ובמראהו דמה ללובסטר ענקי באורך מטר אחד ובעל מבנה גוף שמזכיר דיונון.
היו לו זוג מחושים קוצניים גדולים בתחתית הראש איתם הוא מישש את עולמו, בדומה לזרועות הדיונון.
הגוף הכיל חלקים קשיחים בלוחיות ותחתיהם היו אונות דמויות רעפים איתם היצור נע קדימה, בדומה למרבה רגליים, אך מתחת למים.
הזנב הורכב מחלקי לוחיות קשיחים, בדומה לזנב הלובסטר.
העיניים היו מורכבות מ-16,000 עדשות גדולות.
יצור זה היה טורף שלכד יצורים קטנים יותר באמצעות מחושיו הקדמיים ואכל אותם עם לסתותיו.
ככל הנראה זה היה טורף העל הראשון בעולם.
הוא ניזון מיצורים בעלי שלד חיצוני קשה כמו הטרילוביטים שהיו נפוצים בתקופתו והיו בעלי לוחיות שריון קשה ובמספר מאובנים כמו של האולנואידס ישנם שברים שייתכן שנגרמו מטריפתו של האנומלוקאריס.
חוקרים אחרים סוברים שהוא ניזון דווקא מיצורים בעלי גוף רך.
יצור זה היה נפוץ מאוד במימי הקמבריון ונמצא בקנדה, סין ואוסטרליה בין השאר.
האנומלוקאריס נראה בסדרה של ה-BBC, ללכת עם מפלצות בחלק א' של הפרק הראשון, בו הוא מוצג כטורף-על במימי סין הקדומים טורף טרילוביטים.
בפרק זוג פרטים נלחמים ביניהם ואחד פוצע את שריון יריבו, מה שמוביל להקת הייקויכטיסים רעבים למצוץ את דמו.
ואולם ייתכן שהיצור שנראה בפרק הוא דווקא קרובו ההוקאריס.
אנוך אולינגה היה יליד אוגנדה, נוצרי אנגליקני אשר המיר את דתו לבהאא'י בשנת 1952, זכה לתואר אביר בהאא' אללה (אנ') והיה הצעיר ביותר אשר מונה כיד אמונת האל, המעמד הגבוה ביותר בדת הבהאא'ית.
הוא שירת את האינטרסים של הדת ברחבי העולם ובעיקר באפריקה.
אולינגה חזר לאוגנדה בתקופה בה היו מהומות במדינה בתקופת שלטונו של אידי אמין ולבסוף נרצח עם משפחתו ב-16 בספטמבר 1979.
אנוך אולינגה נולד ב-24 ביוני 1926 למשפחת נוצרים מומרים מהכנסייה האנגליקנית הילידית של אוגנדה, מהקבוצה האתנית 'טסו' (אנ').
אולינגה היה בנם השני של סמוסאן אוקדאקינה ואסזה ייאמיתי.
אביו של אולינגה היה מדריך על עיקרי הנצרות ומיסיונר של הכנסייה האנגליקנית ובשנת 1920 התנדב להקים תחנת מיסיון בסורוטי, מרכז אוגנדה, שם גר עם משפחתו עד שנת 1927. לאחר מכן עבר עם אשתו וילדיו לטילינג, כפר בצפון-מזרח אוגנדה, שם אנוך אולינגה חונך בבתי ספר מיסיונרים.
הוא קיבל את השכלתו המוקדמת בטילינג ולאחר מכן למד בבית ספר בנגורה, עיר קטנה ליד ביתו, ובבית ספר תיכון במבאלה.
לאחר מכן, החל ללמוד באוניברסיטת מקרה, אך לא סיים את לימודיו.
במהלך מלחמת העולם השנייה, בשנת 1941, כאשר היה בן 15, אולינגה גויס לחיל החינוך המלכותי הבריטי (אנ') ונשלח לניירובי.
במהלך המלחמה, הוא שירת ברובאי המלך המזרח אפריקנים בדרום אסיה: בורמה, סיילון (סרי לנקה של היום) והודו.
כאשר חזר לאוגנדה ב-1946, הוא הועסק על ידי המחלקה הקולוניאלית ליחסי ציבור ורווחה.
הוא הוכשר ככלכלן ועבד כמתרגם על שום היותו דובר שש שפות.
הוא הוציא שני ספרים בשפתו, אטסו (Ateso language) (אנ'), עבור מחלקת החינוך במחוז טסו.
תחילה, הוצב בסורוטי ומבאלה ולבסוף עבר להתגורר בקמפלה בשנת 1950. במהלך תקופת זמן זו הוא נישא לאשתו הראשונה, אאוניקה, אתה הביא לעולם שישה ילדים.
אולינגה פגש בדת הבהאא'ית בשנת 1951. באותה השנה הוא פוטר מעבודתו הממשלתית בשל שתיית אלכוהול מופרזת.
מדוכא ומאוכזב מחייו השוממים למדי, החל ללמוד את הדת הבהאא'ית עם ויולט ועלי נאח'ג'וואני (אנ'), חלוצים בהאא'ים (אנ') מאיראן אשר הגיעו זמן קצר לפני כן לאוגנדה.
ההשפעות הבהאא'יות הראשונות על אולינגה לא היו אמריקניות, אלא איראניות, מה שהיה משמעותי למדי.
ניתן לומר באופן כללי כי הבהאא'ים של איראן באותה תקופה היו פחות ממוקדים בהיבטים האדמיניסטרטיביים והארגוניים של הפרקטיקה הבהאא'ית, מאשר בני דתם האמריקנים.
התפיסה הפרסית הרחבה יותר הזו, עם השקפתה ההיסטורית העמוקה וגמישותה, הייתה עשויה לספק יותר הזדמנויות להמרתם המהירה של האפריקנים, אשר אולינגה היה יכול ליזום באוגנדה.
הקהילה הבהאא'ית באיראן הייתה מבוססת היטב בחלקים הכפריים של המדינה במשך מאות שנים וזו חוותה צמיחה מהירה בכפרים בתקופות מוקדמות של ההיסטוריה שלה.
לקהילה הבהאא'ית האמריקנית הצעירה הרבה יותר לא היה ניסיון שכזה.
אולינגה השתתף בקורסים בהנחיית עלי נאח'ג'וואני ולאחר עבודה מרובה של הפצת האמונה הבהאא'ית היה הבהאא'י המומר השלישי באוגנדה על ידי נאח'גוואני, על כן התנזר מאלכוהול החל מפברואר 1952. זו גם הייתה השנה בה הוא פרסם את "Kidar Aijarakon", תרגום של הברית החדשה באטסו.
עד לאוקטובר 1952 אביו של אולינגה הצטרף לדת הבהאא'ית גם כן.
המרתו של אולינגה לבהאא'י הייתה כנקודת מפנה בצמיחת הדת הבהאא'ית באוגנדה ולאחר מכן בקמרון.
ברגע שהפך לבהאא'י, הוא ביצע שינוי קיצוני בהרגליו ואורחות חייו, החל לקרוא בספרים הבהאא'ים בשקיקה וללמוד את הדת.
השינוי בהתנהגותו גרם לכך שאשתו, אאוניקה, גם כן המירה את דתה והפכה לבהאא'ית, אך נישואיהם נותרו אומללים.
המומר החמישי של הדת הבהאא'ית באוגנדה היה חבר קתולי של אולינגה, פטר מוטאווזי, אשר עבד עמו בעבודתו הממשלתית והושפע מהמרתו של אולינגה.
בתקופה בה אולינגה הפך לבהאא'י, ההליך הרשמי להרשמה לקהילה הבהאא'ית האוגנדית עבור מאמין חדש היה כתיבת מכתב לאספה הרוחנית הלאומית של הבהאא'ים של בריטניה.
מכתב זה היה אמור להיות הצהרת אמונה ובקשה להצטרף לקהילה הבהאא'ית - בקשת ההצטרפות הותנתה למומרים אשר ידעו קרוא וכתוב והיו מחונכים היטב.
עוד באפריל 1952 היו מספיק בהאא'ים המתגוררים בקמפלה כדי לאפשר הקמת אספה רוחנית מקומית במקום ואולינגה הפך לחבר בגוף זה.
זמן קצר לאחר הקמת האספה בקמפלה ורק חודשיים לאחר שאולינגה הפך לבהאא'י, הוא חזר לביתו בכפר טילינג במטרה לבקר את משפחתו.
אולינגה דיבר עם אנשים שפגש בערים בהן שהה במהלך הדרך על הדת הבהאא'ית, חלק מהם רצו להפוך לבהאא'ים ואולינגה שלח גלויות חזרה לחלוצים האיראנים בקמפלה וסיפר להם על המאמינים החדשים.
כאשר הגיע למחוז טסו גם כן דיבר על הנוהגים הבהאא'ים וגילה שאנשים רבים רוצים להפוך לבהאא'ים.
נראה כי כל המאמינים החדשים היו מהשבט של אולינגה או משושלתו.
אולינגה כתב במהרה לעלי נאח'ג'וואני וביקש ממנו להצטרף אליו לטילינג שכן מספר הבהאא'ים החדשים היה רב והיו להם שאלות על הדת שאולינגה לא היה יכול לענות עליהן.
נאח'ג'וואני הצטרף אליו ולבסוף, היו כ-90 מומרים חדשים לדת הבהאא'ית.
עד מהרה, מאות משבט טסו הפכו לבהאא'ים.
המרות אלו ייצגו את הכניסה המשמעותית הראשונה של אנשי אפריקה שמדרום לסהרה אל הדת הבהאא'ית מאז תחילת המאה ה-19.
נראה כי הצלחתו של אולינגה בהמרת מאות מאנשי שבטו לדת הבהאא'ית החדירה אופטימיות חדשה במטרות ובתוכניות הבינלאומיות של הדת שפותחו על ידי שוגי אפנדי (הידוע גם בשם "השומר"), ראש הקהילה הבהאא'ית, במרכז הבהאא'י העולמי, אשר שהה בישראל.
כמעט באופן מידי אפנדי הכיר בבהאא'ים האפריקנים החדשים כבעלי יכולת להיחשב כחלוצים אשר עשויים להאיץ את הפצת הדת לחלקים אחרים באפריקה.
מטרות התוכניות של אפנדי באפריקה הפכו שאפתניות יותר ממה שהיו קודם לכן.
הבהאא'ים המומרים באזור של אולינגה היו נוצרים (אנגליקנים) ואלו המשיכו ללכת לכנסיותיהם.
בנקודה זו, אולינגה לא ביקש מהם לשבור את השתייכותם הדתית המבוססת.
סמיחי בנאני, חלוצה של הדת הבהאא'ית, הסבירה כי שוגי אפנדי הנחה את החלוצים שלא יתעקשו על צייתנות מחמירה באשר לחוקים הבהאא'ים בקרב הבהאא'ים האפריקנים החדשים.
החלוצים, משפחות בנאני ונאח'ג'וואני, הסיקו כי הכוונה בכך שאל להם לבקש מהבהאא'ים החדשים לעזוב את הכנסיות שלהם.
אין כל תיעוד לתוכן לימודיו של אולינגה, ובאופן ספציפי לדבריו ולמסר שהעביר באזור ביתו.
כאמור, בעוד סיפור המרתו של אולינגה בקמפלה מפורט מאוד, הסיפור על הצלחות ההוראה וההמרה שלו בכפר ילדותו אינו מפורט כלל.
ב-1953 אולינגה נפרד מאשתו וילדיו ויחד עם עלי וויולט נאח'ג'וואני ושני בהאא'ים נוספים יצא למסע מאוגנדה לקמרון הבריטית.
באוקטובר 1953 הגיע אולינגה לקמרון הבריטית והפך לחלוץ הבהאא'י הראשון במדינה.
בקמרון הבריטית ניתן לו התואר אביר בהאא' אללה (אנ') על ידי שוגי אפנדי, על שום כך שפתח טריטוריות חדשות להתרחבות הדת הבהאא'ית.
כאשר מספר הבהאא'ים גדל בקמרון, בהאא'ים חדשים עזבו את האזור לשם "חלוציות" באזורים קרובים, כל אחד מהם הפך לאביר בהאא' אללה, גם בגאנה וטוגו.
בוויקטוריה שבקמרון הבריטית, אולינגה החל את הוראתו הבהאא'ית בזהירות, בעיקר הזמין אנשים למסיבות תה בחדרו בבית בו שהה.
בזמנו, תה היה משויך לאדם הלבן והיה מוצר יקר.
על כן, התמונה של אדם זר המבדר את אורחיו בנדיבות עם תה בחינם הוסיפה לתעלומה של אולינגה כאדם עשיר, אדיב ומתוחכם.
מסיבות התה שלו היו פופולריות והגיעו אליהן גברים, נשים וילדים.
במסיבות אלו הוא הציג את הדת הבהאא'ית והחל להרוויח מומרים בהאא'ים.
אולינגה מצא עבודה באדמיניסטרציה הקולוניאלית הבריטית ועד מהרה הועסק על ידי תאגיד הפיתוח הקמרוני ככתבן, ולאחר מכן כעוזר משרדי.
לבסוף, הפך למזכיר האישי של אחד המנהלים אך עזב את עבודתו לאחר זמן קצר.
באותו זמן כבר יצר לעצמו מעמד בקרב הקהילה הבהאא'ית וחי בזכות הנדיבות של חבריו ותומכיו.
כי פעילותו הבהאא'ית של אולינגה הייתה מכוונת ספציפית לקהילות הנוצריות.
שמונה חודשים לאחר הגעתו לוויקטוריה, אולינגה דיווח לראש הקהילה, אפנדי, כי ארבעים בהאא'ים חדשים התגוררו בקמרון, ב-12 ערים וכפרים שונים, זאת, מבלי לספור חמישה מומרים שעזבו כחלוצים של הדת למדינות אחרות באפריקה.
היו מספיק בהאא'ים כדי למנות אספה רוחנית מקומית, מועצת מנהלים בהאא'ית, בוויקטוריה.
בנובמבר 1955, אולינגה, ששימש כמזכיר ועדת ההוראה של קמרון, שלח דו"ח של החברות הבהאא'ית לרשויות הבהאא'ים.
הדו"ח בעל ארבעה-עשר הדפים הכיל את השמות של כל הבהאא'ים באזור, הפקידים הבכירים של כל אספה מקומית וכתובות הדואר שלהם.
אולינגה דיווח על 157 בהאא'ים בוגרים בקמרון הבריטית ו-23 בהאא'ים צעירים, כולם אפריקנים.
חשוב להבין כי הקהילה הבהאא'ית בקמרון הבריטית הייתה היחידה במערב אפריקה שהייתה יכולה לטעון כי הייתה ללא כל השפעה זרה וכי השיגה צמיחה שאף קהילה בהאא'ית אחרת במערב אפריקה לא הייתה יכולה להתחרות בה.
בו בזמן, הקהילה הבהאא'ית בקמרון הבריטית פיתחה צורות אפריקניות מובהקות של הדת.
בשנת 1956 מספר הבהאא'ים בקמרון הבריטית עמד על 241 מאמינים.
"אב הניצחונות" ו"יד אמונת האל"
בתור הוקרה על הצלחותיו בהוראה בקמרון הבריטית, אולינגה הוזמן על ידי שוגי אפנדי לבצע עלייה לרגל למקומות הקדושים הבהאא'ים בישראל במהלך חודש פברואר 1957. הוא היה הבהאא'י האפריקני השחור הראשון לעשות מסע שכזה.
אפנדי דאג לכך שאולינגה ישוכן בבית העולים לרגל האוריינטלי בחיפה, שם היה מופרד מהאמריקנים והאירופיים אשר שוכנו בבית העולים לרגל המערבי.
בזמן שהותו של אולינגה בישראל, אפנדי ביצע צעד לא שגרתי והעניק לו את תואר הכבוד של "אבו אלפתוח", שם פרסי אשר משמעותו הוא "אב הניצחונות", במטרה להגדיל את מעמדו בקהילה הבהאא'ית.
זמן קצר לאחר מכן, באוקטובר 1957, אפנדי הודיע לעולם הבהאא'י כי הוא מינה את אולינגה ל"יד אמונת האל", אחד מסגניו המיוחדים הנושאים תחומי אחריות על הפצת והגנת הדת הבהאא'ית.
זה העניק לו מקום מכובד בקהילה הבהאא'ית הבינלאומית.
בגיל 31 בלבד, הוא היה "יד אמונת האל" הצעיר ביותר ובעל הזמן הקצר ביותר בדת, שכן רק חמש שנים לפני כן המיר את דתו לדת הבהאא'ית.
לאחר עשרה ימי ביקור במקומות הקדושים חזר אולינגה לאוגנדה כדי להשתתף בהנחת אבן היסוד של בית התפילה הבהאא'י הראשון באפריקה.
בינואר 1958 המגזין "אבוני" (אנ') סיקר כנס באוגנדה אשר נכחו בו אולינגה ואשתו, ותמונה של השניים פורסמה במגזין.
אולינגה לא נשאר באוגנדה – הוא חזר לחיפה, שם שירת במרכז הבהאא'י העולמי עד שנת 1963, ובאותה שנה ניהל את מושב הפתיחה של הקונגרס העולמי הבהאא'י הראשון, בו הוכרז על בית הצדק העולמי הראשון.
לאחר מכן, הוא חזר לחיות במזרח אפריקה וגילה שהרחיקו אותו מאשתו אאוניקה.
הם נפרדו והתגרשו, הוא עבר לניירובי עם אשתו השנייה, אליזבת', ועם כל ילדיו, והמשיך במסעותיו.
במהלך שש השנים בין תקופות הכהונה (1957–1963) אולינגה שירת בדרגת ההנהגה הבהאא'ית הגבוהה ביותר.
בהיעדר נוכחות של חלוצים בהאא'ים אמריקנים או אירופיים בקמרון, וללא כל הגבלות בינלאומיות, אולינגה היה חופשי להמציא צורות חדשות של קהילה בהאא'ית, מה שבמהרה הביא להתפשטות המהירה של האמונה הבהאא'ית כתנועה דתית בכמה אזורים כפריים.
בסוף שנת 1957, אולינגה היה הבהאא'י הבכיר ביותר במערב אפריקה.
לאחר מותו הבלתי צפוי של שוגי אפנדי, הוא מצא את עצמו מכהן במועצות הבהאא'יות הגבוהות ביותר בעולם.
הוא עמד בעמדה רבת עוצמה כדי לנהל משא ומתן עם הקהילה הבהאא'ית הרחבה יותר בשם הבהאא'ים המערב אפריקנים וכדי להגן על האוטונומיה שלהם ועל מנהגיהם.
ביוגרפיה שפורסמה בשנת 1984 בחנה את השפעתו של אולינגה בקמרון ובמקומות נוספים.
האישה הראשונה בקמרון שהצטרפה לדת הבהאא'ית עשתה זאת בשל השפעתו של אולינגה, זאת על אף שהייתה פעילה נוצרייה בעבר.
בנוסף, בעלה המיר את דתו לדת הבהאא'ית והם היו הראשונים לעבור לטוגו ולאחר מכן לגאנה.
לאחר שעמיתו מוסא בנאני, שהיה גם כן "יד אמונת האל", נפטר, אולינגה רכש את ביתו בקמפלה.
לאחר 1968 הוא ביצע מסעות נרחבים ביניהם היה במערב אפריקה ב-1969, ולאחר מכן בדרום אמריקה, מרכז אמריקה, ארצות הברית, איי שלמה ויפן.
ב-1970, ביקר קהילות בהאא'יות בארצות הברית.
בעת ששהה בסיאטל, הכין קלטת אודיו עם ברכות במטרה לשלוח אותה לבהאא'ים של קליפורניה, ויומינג ונוואדה.
נראה, לפי דבריו, כי הוא התכוון לבקר את הקהילות הבהאא'יות במדינות אלו, אך נכפה עליו לשנות את תוכניותיו.
לכן במקום ביקור, הוא שלח להם קלטת.
נראה כי צורת דיבורו של אולינגה כללה מונחים רבים מעולם הנצרות, כדוגמת "אחים ואחיות", "חפשו את רצון האל" ועוד.
ב-1977, אולינגה ייצג את בית הצדק העולמי בוועידה בינלאומית שנערכה בברזיל ולאחר מכן השתתף בוועידה נוספת במרידה, מקסיקו.
בספטמבר 1977 המוסדות האדמיניסטרטיביים של הדת הבהאא'ית פורקו על ידי ממשלת אוגנדה.
עד מהרה פרצה מלחמת אוגנדה-טנזניה בשנת 1978 ואוגנדה הייתה במצב קשה.
במהלך תקופת שלטונו של אידי אמין, האמונה הבהאא'ית באוגנדה הייתה לא חוקית ואולינגה חזר למדינה כדי לסייע בהגנת הקהילה במהלך קשיים אלו.
אוגנדה הייתה בתקופה של אלימות רחוב מאותה שנה.
במרץ 1979 ביתו של אולינגה נשדד.
בנוסף, רכבו נפגע בתאונה חשודה ובנו נעלם לשבוע על ידי חייליו של אמין.
לאחר שהנשיא אמין נמלט באפריל, הדת הבהאא'ית החלה להתארגן מחדש.
הנשיא אידי אמין הופל בתחילת 1979.
ביום ראשון, 16 בספטמבר 1979, היה יום ההולדת של אחת מבנותיו של אולינגה, ותוכנן כיום של מפגש משפחתי.
לאחר השעה שמונה בערב נכנסו חיילים לביתו של אולינגה.
בזמן שאחד מהחיילים עמד על מפתן הדלת, החיילים האחרים רצחו את אולינגה, את אשתו ושלושה מילדיהם.
עקבות דם נראו מהמטבח ועד לחלקו האחורי של הבית.
אולינגה עצמו נרצח בחצר, שם נשמע בוכה לאחר שייתכן וראה את משפחתו המתה באותו הבית בו הוא עצמו הצטרף לדת הבהאא'ית.
שכנים ומשרת ששהה בגינה היו עדים לשמיעת ההוצאה להורג של משפחת אולינגה.
הידיעה על הרצח הועברה תחילה על ידי המשרת לחבר באדמיניסטרציה הבהאא'ית הלאומית, ולאחר מכן לחלוצת הדת, קלייר גונג.
לבסוף, החדשות הגיעו לבית הצדק העולמי, בעוד נוהל בה המושב ה-17. כל המתים נקברו בבית הקברות הבהאא'י האוגנדי ב-25 בספטמבר, בעוד מלחמת האזרחים והטרור המשיכו להכות במדינה.
בהלוויה נכחו מאות בהאא'ים שהיה באפשרותם להגיע לאוגנדה ומספר נציגים מממשלת אוגנדה.
אחד מבניו של אנוך אולינגה, ג'ורג' אולינגה, חזר לאוגנדה בפברואר 1985, שם הוא ואדם נוסף נשאו דברים באחד מבתי הספר היסודיים על הדת הבהאא'ית ועל מוסדותיה.
מאז שנת1996 "קרן אולינגה לפיתוח אנושי" מציעה הכשרה בבתי ספר יסודיים וחטיבות ביניים מרוחקים באזור המערבי של גאנה.
קמפיין "Enlightening the Hearts Literacy" של הקרן הוא תוכנית חינוכית שהגיע ליותר מ-400 בתי ספר באזוריה הכפריים של גאנה החל משנת 2009. שתי מטרותיה העיקריות הן שיפור שיעורי ההשכלה בקרב ילדים בגילאי 9–15 ושיפור יכולות המורים והילדים באמצעות חינוך מוסרי ושינוי אישי.
בשנת 2009, התוכנית הגיעה לגמר בתחרות אפריקנית עבור אלופי רשת שינוי של איכות החינוך.
אוניברסיטה מקוונת, "מכללת אנוך אולינגה ללימודים בין-תרבותיים", אשר נוסדה בשמו במטרה לקדם את העיסוק הגלובלי בבעיית העוני.
אקדמיית אולינגה באוסטרליה המבקשת לקדם וליישם פיתוח חברתי וכלכלי, בעיקר בקהילות כפריות וילידיות, באמצעות הכשרה ופרויקטים שונים.
סרט דוקומנטרי, "אנוך אולינגה", אשר נהגה ב-1986, העבודה עליו החלה בדצמבר 1996 והסתיימה באפריל 2000. הסרט יצא בארבעה חלקים ואורכו הוא 144 דקות.
הסרט הוקרן בפסטיבל הסרטים הבינלאומי "Dawn Breakers" (אנ').
אנוטציית DNA (או אנוטציית גנום) הוא תהליך של זיהוי אזורים מקודדים בגנום וקביעת התפקידים של כל גן.
אנוטציה היא צורת הערה שנועדה לתת הסבר.
כאשר גנום מרוצף, הוא צריך לעבור אנוטציה כדי לתת משמעות לרצף הנוקלאוטידים.
אנוטציה של מקטע DNA נעשית באמצעות השוואת למידע ידוע, ובתהליך מזוהים העשרות ומרכיבים שונים כגון, גבולות אינטרונים ואקסונים, רצפי בקרה, חזרות, שמות גנים ותוצרי חלבונים.
האנוטציות מאוחסנות במאגרי מידע גנומיים כמו Mouse Genome Informatics, FlyBase, ו-WormBase.
ככל שגנומים נחקרים יותר, נאסף מידע רב על גנומים שונים, דבר המאפשר לעוסקים באנוטציה לתת אנוטציות מדויקות יותר לגנים שונים שקיבלו בעבר אנוטציה זהה.
המרכז הלאומי לאנוטציה ביורפואית (The National Center for Biomedical Ontology), מפתח כלים לאנוטציה אוטומטית של רשומות ממאגרי מידע המבוססים על תיאור מילולי שלהן.
חומר לימודי על היבטים של אנוטצית DNA נמצא באתר של Gene Ontology.
כשיטה כללית, ל-dcGO יש תהליך אוטומטי שנועד להסיק באופן סטטיסטי קשרים בין מושגים אונטולוגיים לבין דומיינים של חלבונים או לבין קומבינציות של דומיינים מהאנוטציה הקיימת ברמת הגן או ברמת החלבון.
אנוטציה גנומית מכילה שלושה שלבים עיקריים:
זיהוי חלקים לא מקודדים לחלבון בגנום
זיהוי רכיבים על הגנום, תהליך שנקרא חיזוי גנים
צירוף מידע ביולוגי לרכיבים הנ"ל
אנוטציה ידנית משלבת בין שלושת השלבים ודורשת מיומנויות, אך ישנם כלים אוטומטיים לאנוטציה אשר משתמשים באמצעים חישוביים ומזרזים מאוד את התהליך.
באופן אידיאלי, שתי השיטות הולכות יד ביד ומשלימות זו את זו כחלק מאותו צינור עיבוד נתונים.
הדרך הפשוטה ביותר לבצע אנוטציה של גנים היא לחפש דמיון רצפי (הומולוגיה) באמצעות כלים שמבוססים על הומולוגיה רצפית כמו BLAST.
הרצף מושווה לרצפים שכבר עברו אנוטציה, ומידע זה משמש לביצוע אנוטציה על הרצף הנבדק.
ישנם כלים שמשתמשים במידע על ההקשר הגנומי, ציוני דמיון, מידע ניסויי ושילובים בין משאבים אחרים.
מאגרי מידע אחרים (כמו Ensembl) מסתמכים על מקורות מידע שנאספו בין בצורה ידנית והן באמצעות מגוון כלים חישוביים בצינור האנוטציה הגנומית שלהם.
ניתן לחלק את האנוטציות לשני סוגים:
אנוטציה מבנית - כוללת את הזיהוי של מרכיבים גנומיים:
אנוטציה תפקודית - כוללת את הצירוף של מידע ביולוגי למרכיבים הגנומיים:
בקרות ואינטראקציות בהן מעורב הרכיב
תהליך האנוטציה יכול לכלול ניסויים ביולוגיים ואנליזות אין סיליקו.
לדוגמה, גישות המתבססות על פרוטאוגנומיקה מנצלות מידע על חלבונים מבוטאים, לרוב באמצעות תוצאות של ספקטרומטר מסה על מנת לשפר את האנוטציות הקיימות.
מגוון כלי תכנות פותחו כדי לאפשר למדענים לצפות ולשתף אנוטציות גנומיות.
בוויקיפדיה, הגהה גנומית החלה להיות אוטומטית בחסות Gene Wiki portal המפעיל בוט שאוסף מידע גנטי ממאגרי מידע מחקריים ויוצר אנוטציות לגנים על הבסיס הזה.
ניתן לתאר את זיהוי מיקומם של גנים או רכיבי בקרה כהגדרת רשימת ה"חלקים" הביולוגיים להרכבה ותפקוד ראוי של האורגניזם השלם.
מדענים עדיין נמצאים בשלב מוקדם בתהליך של תיחום הרשימה והבנת אופן הפעולה המשותף של חלקיה.
אנוטציה גנומית היא תחום פעיל שכוללת מספר ארגונים שונים בקהילת מדעי החיים.
פירות המאמץ המחקרי מפורסמות במאגרי מידע ביולוגיים ציבוריים שניתן לגשת אליהם דרך האינטרנט או אמצעיים טכנולוגיים אחרים.
להלן רשימת מיזמים מתמשכים הרלוונטיים לאנוטציה גנומית (לפי סדר הא'-ב'):
אנולריה נאה (שם מדעי: Annularia pulchra) הוא מין של חילזון יבשתי בסוג אנולריה ממשפחת העגלוליים (Pomatiidae) שנפוץ בג'מייקה ונודע בקונכייתו הנאה.
פירוש השם המדעי הוא: "בעלת טבעת נאה" (Annulus = טבעת, pulchra = נאה, יפה).
קוטר הקונכייה נע בין 20 ל-30 מילימטר וצבעה קרם-בהיר הנוטה לצהוב.
הקונכייה בעלת צריח בינוני ופיתולים עגולים ותפוחים, שלאורכם צלעות בולטות.
פתח הקונכייה מוקף על ידי חישוק טבעתי עבה דמוי פרח, הילה או שמלת מלמלה.
את הפתח סותם גולל (operculum) קרני בעל צורה ספירלית.
בעבר שויך מין (וגם סוג) זה למשפחה Annulariidae, אך משפחה זו בוטלה והפכה לתת-המשפחה Annulariinae במשפחת העגלוליים Pomatiidae, שכוללת את הסוג עגלול (המיוצג בארץ ישראל על ידי המין עגלול המכסה).
אנולריה (שם מדעי: Annularia) הוא סוג של חילזון יבשתי ממשפחת העגלוליים (Pomatiidae).
פירוש השם המדעי הוא: "בעל טבעת" (Annulus = טבעת).
הקונכיות של מיני האנולריה מאופיינות בפתח מוקף על ידי חישוק טבעתי עבה דמוי פרח או שמלת מלמלה.
פיתולי הקונכייה תפוחים ועגולים וצבעה קרמי-בהיר.
בעבר שויך סוג זה למשפחה Annulariidae, אך משפחה זו בוטלה והפכה לתת-המשפחה Annulariinae במשפחת העגלוליים Pomatiidae, שכוללת את הסוג עגלול (המיוצג בארץ ישראל על ידי המין עגלול המכסה).
האי אנוורס או אנטוורפן הוא אי הררי גבוה; האי גדול ביותר בארכיפלג פאלמר שבאנטארקטיקה.
האי שוכן מדרום־מערב לאי בראבנט, בקצה הדרום־מערבי של ארכיפלג פאלמר.
האי קורמורן (אזור ציפורים מיוחד) נמצא קילומטר אחד מדרום לאי אנוורס.
אורכו של האי 61 קילומטרים.
חלקו הדרום־מערבי של האי הוא חלק מהאזור המיוחד המוגן "דרום־מערב האי אנוור, ואגן פאלמר" (אזור ASMA 7).
האי התגלה על ידי ג'ון ביסקו בשנת 1832. האי נחקר על ידי המשלחת האנטארקטית הבלגית בשנת 1898 בראשותו של אדריאן דה ז'רלאש.
שמו של האי ניתן לו בשנת 1898, על ידי ז'רלאש.
ז'רלאש קרא לאי על שם מחוז אנטוורפן (שם המחוז בצרפתית הוא "אנוורס").
תחנת פאלמר היא תחנת מחקר אמריקאית (והיא התחנה האמריקאית היחידה באנטארקטיקה הנמצאת מצפון לחוג האנטארקטי).
בניית התחנה הסתיימה בשנת 1968, והיא נועדה לאפשר מגורים לעד 50 איש בו זמנית; בתחנה נבנו מעבדות ורציף.
התחנה נקראה על שמו של נתניאל פאלמר, חוקר אנטארקטיקה, שהיה האמריקאי הראשון שראה את חצי האי האנטארקטי.
התחנה של הסקר האנטארקטי הבריטי
הסקר האנטארקטי הבריטי בנה והפעיל תחנת מחקר על האי שנקראה בסיס N (Base N) לצורך מיפוי האזור ומחקר גאולוגי.
התחנה נסגרה בשנת 1958 עם השלמת פעילות המיפוי והמחקר באזור, והבקתה הושאלה לממשלת ארצות הברית ב-2 ביולי 1963.
ממשלת ארצות הברית הפכה את התחנה בינואר 1965 לתחנת מחקר ביולוגי, כחלק מתחנת פאלמר הסמוכה.
התחנה עלתה באש ב-28 בדצמבר 1971, עת שעברה שיפוצים על ידי הסקר האנטארקטי הבריטי.
הריסות המבנה פונו מהאזור על ידי אנשי התוכנית האנטארקטית של ארצות הברית בשנים 1991–1990, ונותרו מהמבנה רק יסודות הבטון שלו.
אנולה הולמס הוא סרט מסתורין אמריקאי, המבוסס על הספר הראשון בסדרת ספרים בשם זהה מאת ננסי ספרינגר.
בסרט מככבת מילי בובי בראון שמגלמת את הדמות הראשית וגם משמשת כמפיקה.
לצדה מככב הנרי קאביל כשרלוק הולמס, סם קלאפלין כמייקרופט הולמס ולואי פרטרידג' כוויקונט טיוקסברי.
הסרט שהיה אמור לצאת לאקרנים נרכש להפצה על-ידי נטפליקס, על רקע התפרצות נגיף הקורונה בארצות הברית וסגירת בתי קולנוע ברחבי העולם באותה עת, ועלה לצפייה בשרתיה ב-23 בספטמבר 2020. במאי 2021 הוכרז על סרט ההמשך "אנולה הולמס 2" שיצא לצפייה בשירות נטפליקס בשנת 2022.
סרט זה אף קיבל משירות הסטרימינג של נטפליקס את הסימן וההגדרה "אהוב במיוחד".
השנה היא 1884. אנולה הולמס היא האחות הצעירה ביותר במשפחת הולמס המפורסמת.
היא ילדה חופשית, בעלת רצון חזק ופורצת גבולות.
היא אינטליגנטית ונבונה והיא מתנגדת לנורמות החברתיות של נשים בתקופתה.
אמה, יודוריה, לימדה אותה הכל משחמט ועד אמנת הלחימה ג'וג'יטסו.
אמה גם עודדה אותה לקרוא כל ספר בהיכל פרנדל, ביתם והייתה מעריצה גדולה של משחקי מילים.
ביום הולדתה השישה עשר, אנולה מתעוררת ומגלה שאמה נעלמה ומשאירה רק כמה מתנות ליום הולדתה.
בעקבות היעלמותה של אמם, אחיה של אנולה, מייקרופט ושרלוק מגיעים להשגיח עליה.
בעוד שרלוק מוצא אותה כילדה אינטליגנטית, מייקרופט מוצא אותה בעייתית; כאפוטרופוס החוקי שלה, מייקרופט מתכוון לשלוח אותה לבית ספר לנערות המנוהל על ידי מיס הריסון חמורת־הסבר.
אנולה מוצאת רמזים וכסף שהשאירה אמה ונמלטת, מחופשת לנער.
ברכבת היא מוצאת את המרקיז טיוקסברי הצעיר ומזהירה אותו כי אדם בכובע חום (בשם לינת'ורן) נמצא ברכבת ומחפש אותו.
על מנת להימלט, אנולה וטוקסברי קופצים מהרכבת ונמלטים ללונדון, שם דרכיהם נפרדות.
אנולה ממשיכה להתחקות אחר אמה ומשאירה הודעות מוצפנות בעיתון כפרסומות קטנות שיודוריה תוכל למצוא.
במהלך חיפושיה של אנולה, לינתורן מנסה להרוג אותה.
היא מחליטה שבמקום להמשיך ולחפש את אמה, עליה למצוא את טיוקסברי שוב כדי להציל אותו מכיוון שהוא לא יכול להגן על עצמו.
מייקרופט מעסיק את המפקח לסטרייד מהסקוטלנד יארד במטרה לאתר את אנולה.
היא מזהירה את טיוקסברי ועוזרת לו להימלט, אך נתפסת על ידי לסטרייד ומייקרופט כולא אותה בבית הספר של מיס הריסון.
שרלוק מבקר אותה ומודה שהוא מתרשם מעבודות הבילוש שלה.
טיוקסברי מתגנב פנימה דרך סל נצרים והם בורחים יחד וגונבים את מכוניתה של מיס הריסון.
אנולה מחליטה שהם חייבים ללכת לביתו של טוקסברי ולהתמודד עם דודו, שהסיקה שהוא ניסה להרוג אותו.
הבית נטוש לכאורה ולינת'ורן מתכוון לירות בהם, אך הם מצליחים להתגבר עליו.
סבתו של טיוקסברי מתגלה בתור הנבלית האמיתית; היא הרגה את אביו וניסתה להרוג את טיוקסברי כי היא לא רצתה שהוא יתפוס את מקומו של אביו בבית הלורדים ויצביע להצעת חוק הרפורמה.
ליידי טיוקסברי יורה על נכדה, אך הוא שורד בזכות פיסת שריון שהסתיר מתחת לבגדיו.
בסקוטלנד יארד, שם לסטרייד תמה בפני שרלוק המשועשע על העובדה שאנולה הצליחה לפתור את המקרה לפניו.
בבית הלורדים, חוק הרפורמה השלישי מאושרר בזכות קולו של טיוקסברי.
מחוץ לבית הלורדים, אנולה נפרדת מטיוקסברי.
עם פרידתה מטיוקסברי, אנולה מפענחת הודעה שהיא מוצאת בעיתון אך מסיקה שהיא לא נשלחה על ידי אמה, אלא על ידי שרלוק.
בנקודת המפגש, שרלוק ומיקרופט דנים בעניין האפוטרופסות על אנולה, ושרלוק מציע למייקרופט להעביר את חינוכה של אנולה לחזקתו.
השניים מחליטים לעזוב, ושרלוק מבחין ברמז לנוכחותה של אנולה, אך בוחר שלא לחפש אחריה.
כל אותה העת, אנולה צופה במתרחש בעודה מוסוות כנער המחלק עיתונים.
כשהיא חוזרת לפונדק בו היא משתכנת, אנולה מוצאת את אמה מחכה לה.
יודוריה מסבירה לה מדוע היא נאלצה לעזוב ומדוע עליה לעזוב שוב, אך מביעה גם את התרשמותה ממה שאנולה הפכה להיות.
אנולה מבינה שהיא מצאה את החופש שלה ואת מטרתה – להיות בלשית שמאתרת נפשות אבודות.
השחקן/שחקניתהדמותמילי בובי בראוןאנולה הולמסהנרי קאווילשרלוק הולמססם קלאפליןמייקרופט הולמסהלנה בונהם קרטריודוריה הולמספיונה שומיס הריסוןאדיל אקטרהבלש לסטראדפרנסס דה לה טורהמרקיזה האםלואי פרטרידג'ויקונט טיוקסבריסוזי ווקומהאדית מרגרט גארודברן גורמןלינתורן
עד פברואר 2019, עיבוד קולנועי לסדרת הספרים של ננסי ספרינגר היה בשלבי פיתוח, כאשר מילי בובי בראון הפיקה ולוהקה גם לגלם את הדמות הראשית עם הארי בראדביר כבמאי.
ביוני הצטרפו הנרי קאוויל, הלנה בונהם קרטר, אדיל אקטר ופיונה שו, אליהם הצטרפו גם סם קלפלין, לואי פרטרידג', סוזן ווקומה וברן גורמן כשביולי אותה שנה החלו הצילומים בלונדון.
הצילומים נערכו גם בלוטון הו בבדפורדשייר.
ביולי 2019, דניאל פמברטון נשכר להלחין את פסקול הסרט.
שנהפרסקטגוריהמועמד/מועמדתתוצאה2021פרס סאטורןסרט הסטרימינג הטוב ביותרהסרטזכייהפרסי בחירת הילדים של ניקלודיאוןהשחקנית הטובה ביותר בסרטמילי בובי בראוןזכייהLas Vegas Film Critics Society Awardsהשחקנית הצעירה הטובה ביותר בסרטזכייהLondon Film Critics' Circle Awardsהשחקנ/ית הבריטי/ת או האירי/ת הצעיר/ה הטוב/ה ביותרמועמדותOnline Film and Television Association Awardsהשחקנ/ית הצעיר/ה הטוב/ה ביותרמועמדותSeattle Film Critics Society Awardsהשחקנ/ית הצעיר/ה הטוב/ה ביותרמועמדותWashington D.C.
בספטמבר 2020, בראון ובראדביר הביע עניין בפיתוח סרט המשך.
בראון אמרה כי היא חשבה לעשות את הסרט הראשון רק כשהייתה על הסט וכאשר גילמה את הדמות אמרה כי תשמח לגלם אותה שוב.
ב-13 במאי 2021, אנולה הולמס 2 הוכרז רשמית, עם ג'ק ת'ורן כתסריטאי והארי בראדביר שחוזר לביים, כאשר מילי בוב בראון והנרי קאוויל חוזרים לגלם את דמויתיהם.
בספטמבר 2021, הוכרז שפרטרידג' והלנה בונהם קרטר חזרו גם הם לגלם את דמויותיהם בסרט ההמשך.
אנומיה הוא משחק קלפים המתאים לשלושה שחקנים לפחות מגילאי 10 ומעלה.
המשחק הומצא על ידי אנדרו אינס (Andrew Innes) ויצא בהוצאת אנומיה (Anomia Press).
בגרסה העברית, המשחק יצא תחת יצרנית המשחקים "הקוביה".
המילה אנומיה לקוחה מתורת הפסיכולוגיה החברתית ומתארת מצב של בלבול רחב בקרב האוכלוסייה שגורם לאובדן של מוסריות.
המשחק זוכה פרס Mensa של הארגון העולמי שמאגד בעלי מנת משכל גבוהה, ודורש זריזות מחשבה וידע כללי ברמה בסיסית.
סימון "Mensa Select" שהוענק בשנת 2010 למשחק "אנומיה" מוענק מדי שנה על ידי ארגון Mensa האמריקאי, לאחר שחברים ממנו מתאספים אחת לשנה, משחקים במשחקים שונים, ומתוכן בוחרים חמישה המקבלים סימון "Mensa Select" אותו הם רשאים להציג על גבי אריזת המשחק.
הסימון מעיד על מקוריות המשחק, יצירתיות וטיב העיצוב.
בארצות הברית, זכתה גרסת המשחק לילדים בפרסים נוספים ובהם פרס ארגון "Parents' Choice Foundation" (ארגון ללא מטרות רווח המעניק פרס שנתי למשחקים וצעצועים לילדים), וכן זכה בשנת 2010 בפרס "National Parenting Product Awards" למשחקים לילדים.
המשחק כולל שני סוגי קלפים עיקריים:
קלף רגיל - קלף רגיל מורכב מצורה (גאומטריה) צבעונית פשוטה וממילה יחידה שכתובה עליה בשני הכיוונים, כדי שלכל המשתתפים יהיה נוח לקרוא אותה.
קלף ג'וקר - קלף שמסומן במילה "ג'וקר" ומכיל שתי צורות צבעוניות.
ברגע שהקלף מורם מהקופה, חוקי המשחק משתנים בהתאם אליו.
המשחק מתחיל כאשר השחקנים יושבים במעגל וקופת הקלפים ממוקמת על משטח ישר במרכזו.
כל משתתף מרים בתורו קלף מהקופה ומניח אותה מולו כך שהסימן והמילה גלויים לכולם.
משתתפים אשר הקלפים שגלויים לפניהם מכילים את אותה צורה צבעונית נכנסים למצב "מלחמה" הדדית - מטרתו של כל משתתף היא לומר מילה שתתאים לקטגוריה הרשומה על הקלף של היריב.
הראשון שאומר את המילה המתאימה לקטגוריה של קלף היריב זוכה באותו קלף ומניח אותו לצדו כקופה אישית, בנפרד מהקלפים שמונחים גלויים לפניו.
לדוגמה: לשני מתמודדים הופיעו קלפים עם שני קווים סגולים עליהם, כאשר הקלף של מתמודד 1 מציג את המילה "אי", והקלף של מתמודד 2 מציג את המילה "כלי תחבורה".
במצב זה מתמודד 1 צריך לחשוב על מילה שמתאימה לקטגוריה של אי, כמו כרתים שהוא אי באגן הים התיכון או קובה שהיא אי במרכז אמריקה, ומתמודד 2 צריך לחשוב על מילה שמתאימה לקטגוריה של כלי תחבורה, כמו מכונית או מטוס.
שינוי תנאי המשחק על ידי קלף הג'וקר
כאמור, קלף ג'וקר מציג שתי צורות צבעוניות בקלף אחד, ולמעשה מכתיב אילו צורות מתייחסות זו אל זו כצורה יחידה.
כאשר משתתף שולף מהקופה המרכזית קלף ג'וקר הוא לא מציג אותו כשלו, אלא מניח אותו במרכז סמוך לקופה המרכזית באופן שכל המשתתפים יוכלו לראות אותו.
כל עוד קלף הג'וקר מוצג ולא הוחלף באחר, הוא מכתיב את השינוי בתנאי המשחק.
מהרגע שמופיע קלף ג'וקר ראשון, לא רק שני קלפים שמציגים את אותה צורה צבעונית יכולים לפתוח ב"מלחמה", אלא גם שני קלפים שמציגים את שתי הצורות הצבעוניות שמופיעות בקלף הג'וקר.
לדוגמה: קלף ג'וקר אשר מציג ארבע נקודות אדומות וסמל מפוספס כחול מאפשר לשני משתתפים עם הקלפים הללו לפתוח גם הם ב"מלחמה".
מצב זה יכול לגרום ל"מלחמה משולשת", למשל אם יש בנמצא שני משתתפים שמחזיקים בקלפים עם נקודות אדומות ומשתתף נוסף שמחזיק בקלף עם סמל מפוספס כחול.
כך שלושת השחקנים רשאים להילחם על הקלפים של המתמודדים האחרים ולומר במהירות האפשרית מילה שמתאימה לקטגוריות של שני הקלפים של יריביהם.
מתמודד שיהיה זריז מספיק יוכל אף לזכות בשני הקלפים של יריביו אם לא יהיו מוכנים לכך.
כאשר קופת הקלפים נגמרת, כל משתתף סופר את הקלפים שבהם זכה ב"מלחמות" המילים מול יריביו ואחסן בקופה האישית לאורך המשחק.
אם רוצים להאריך מעט את המשחק טרם ההכרזה על המנצח, ניתן להחליף את הקופה המרכזית בקלפים הגלויים שהצטברו אצל השחקנים בסבבים שבהם לא נערכו "מלחמות" מילים על קלפים, לא לפני שמערבבים אותם היטב.
אנוך לואיס "נאקי" ג'ונסון היה בוס פוליטי של אטלנטיק סיטי, שריף של מחוז אטלנטיק, ניו ג'רזי, איש עסקים וראש ארגון פשע.
הוא היה ה"בוס" הבלתי מעורער של קבלני הקולות ששלט באטלנטיק סיטי וממשלת מחוז אטלנטיק משנות העשרה של המאה ה-20 עד למעצרו, הרשעתו ומאסרו ב-1941. שליטתו במחוז נמשכה במשך שנות העשרים הסוערות כאשר אטלנטיק סיטי הייתה בשיא הפופולריות שלה כעיר מפלט מפני חוק היובש.
בנוסף להברחת משקאות אלכוהוליים, היה ארגונו מעורב גם בעסקי הימורים וזנות.
אנוך לואיס ג'ונסון נולד ב-20 בינואר 1883, בגאלוויי, ניו ג'רזי לאי.
כינויו "נאקי" נבע משמו הפרטי אנוך.
ב-1886 אביו של אנוך נבחר כשריף של מחוז אטלנטיק לקדנציה של 3 שנים והמשפחה עברה להתגורר במאייס לנדינג הבירה האדמיניסטרטיבית של המחוז.
האב שימש לסירוגין בתפקידי שריף של מאייס לנדינג וסגן שריף של אטלנטיק סיטי.
סקוט וחבר הקונגרס ג'והן ג'.
גארדנר היה סמית' חלק מהשלישייה הדומיננטית שחלשה על הממשל של אטלנטיק סיטי ומחוז אטלנטיק לפני עלייתו של .
ב-1905, התמנה נאקי ג'ונסון לסגן השריף של אביו במאייס לנדינג.
ב-1908 עם תום תקופת הכהונה של אביו נבחר נאקי לשריף של מחוז אטלנטיק, משרה בה החזיק עד שסולק ממנה בצו משפט ב-1911.
ב-1906 נישא נאקי לאהובתו בת העשרה, מייבל ג'פריס במאייס לנדינג.
ב-1909 נאקי מונה לעמדת כוח פוליטית חשובה מטעם המפלגה הרפובליקנית במזכירות המפלגה.
ב-1911, הבוס פוליטי המקומי לואיס קוהנלה, נאקי ואחרים הואשמו בשחיתות.
קוהנלה הורשע ונכלא, בעוד שנאקי זוכה מה שאפשר לו לרשת את קוהנלה כמנהיגו של אותו ארגון ששלט באופן אפקטיבי באטלנטיק סיטי המונהגת על ידי הרפובליקנים ובממשל של מחוז אטלנטיק.
אטלנטיק סיטי הייתה יעד תיירותי, ומנהיגי העיר ידעו שהצלחתה כאתר נופש מותנת באספקה של כל רצונותיהם וצורכיהם של המבקרים בעיר.
מה שהרבה מהמבקרים בעיר היו מעוניינים הייתה האפשרות לצרוך אלכוהול, להמר ולבקר אצל זונות.
מנהיגי העיר הגיעו למסקנה שאם יאשרו קיומם של שירותים אלו יזכו ביתרון על פני מתחריהם.
לפיכך הארגון שירש נאקי אפשר אספקת אלכוהול בימי ראשון (שבאותו הזמן נאסרה לפי החוק של ניו ג'רזי), הימורים וזנות, בתמורה לתשלום של דמי חסות של מספקי השירותים לארגון.
התמיכה בהברחת המשקאות הזנות וההימורים התחזקה והתרחבה תחת שלטונו של נאקי.
כמו כן עסק נאקי בפעילויות לא חוקיות נוספות כולל הצעות שוחד לחוזים ממשלתיים.
ב-1912 מתה מייבל אשתו של נאקי.
לפי המדווח החל נאקי לצרוך משקאות אלכוהוליים לאחר מותה בעוד שלפני כן התנזר מאלכוהול.
במשך 30 שנות שלטונו החזיק במשרות רבות, כולל: אוצר המחוז, משרה שאפשרה לו לשלוט במשאבים הפיננסיים של המחוז, גזבר המחוז, מוציא לאור של עיתון שבועי, דירקטור של בנק, נשיא של חברת נדל"ן והלוואות ומנהל מבשלת שיכר בפילדלפיה.
הוא דחה הצעות לרוץ כמועמד לסנאט של ניו ג'רזי משום שהאמין כי היה זה מתחת לכבודו של "בוס אמיתי" לעמוד בפני בחירות.
בתור הרפובליקני בעל המעמד החזק ביותר בניו ג'רזי היה אחראי לבחירתם של מספר מושלים וסנטורים של ארצות הברית.
ב-1916 שימש נאקי כמנהל קמפיין הבחירות של המועמד הרפובליקני שהצליח להיבחר למושל.
בנוסף לגיוס כספים עבור אדג', שהיה אז סנאטור של ניו ג'רזי ממחוז אטלנטיק, קידם נאקי את בחירתו של אדג' על ידי גיוס תמיכתו של הבוס הדמוקרטי של מחוז הדסון , שהסתייג מהמועמד הדמוקרטי .
אדג' התחייב לשתף פעולה עם הייג ובתמורה הורה הייג לאנשים בארגונו הדמוקרטי לחצות את הקווים ולהצביע עבור אדג' בפריימריז הרפובליקנים.
הייג לא תמך בוויטפן בבחירות הכלליות מה שהוביל לבחירתו של אדג'.
אדג' גמל לנאקי על ידי מינויו כפקיד בית המשפט העליון של ניו ג'רזי.
אטלנטיק סיטי בזמן תקופת היובש
כוחו של נאקי הגיע לשיאו בזמן תקופת היובש בארצות הברית שהוכרזה ב-1919 ונמשכה עד 1933. האיסור לא נאכף באפקטיביות באטלנטיק סיטי וכתוצאה מכך גדלה הפופולריות שלה בקרב הציבור האמריקני.
בעקבות כך זכתה העיר לכינוי "גן השעשועים העולמי".
נאקי תרם לפופולריות הזו כאשר בעזרת השפעתו וכוחו וידא שכל מי שמספק אלכוהול, מנהל בית בושת או עסקי הימורים לא יוטרד על ידי רשויות החוק כל עוד נאקי מקבל את חלקו מהרווחים.
למעשה, רוב הכנסתו של נאקי הגיעה מהאחוזים שלקח על מכירת כל גאלון של אלכוהול בלתי חוקי, ועל עסקי הימורים וזנות באטלנטיק סיטי.
החוקרים טענו שהכנסתו של נאקי מ"עסקים בלתי מוסריים" עברה מעל ל-500,000 דולר בשנה (שווה ערך למעל ל-8 מיליון דולר ב-2019).
הוא נסע בלימוזינה כחולה בשווי של 14,000 דולר עם נהג צמוד, ולבש בגדים יקרים כולל מעיל מפרוות רקון בשווי של 1,200 דולר.
סמלו המסחרי היה פרח ציפורן אדום שנקטף באותו היום על דש בגדו.
בשיא כוחו התגורר נאקי בסוויטה בעלת מספר חדרים בקומה התשיעית של הממוקם בטיילת.
במלון זה שנפתח ב-1921 ערך נאקי רבות ממסיבותיו הנוצצות.
הוא נודע גם בכינוי "הצאר של ריץ" וגם בכינוי "האסיר של ריץ".
הוא חילק כספים לנזקקים ביד רחבה והיה פופולרי בקרב האזרחים המקומיים שהפכו את שמו לאגדה.
מאז היווסדה, הייתה אטלנטיק סיטי כמו אתרי נופש קיציים אחרים תלויה בתיירות עונתית, והמאמצים לקדם תיירות במהלך החודשים הקרים נחלו כישלון.
עם זאת, הזמינות החופשית של אלכוהול במהלך תקופת היובש בעיר הפך אותה לאתר המבוקש במדינה לעריכת כנסים.
במאמץ לקדם תיירות על בסיס שנתי ולא עונתי הורה נאקי על בנייתו של .
העבודה על היכל הכנסים החלה ב-1926 והוא נפתח במאי 1929. ההיכל המפואר והמתקדם שנבנה הכיל מה שהיה באותה תקופה החדר הגדול ביותר בהיסטוריה עם תצפית לנוף בלתי מופרע.
תחת נאקי ג'ונסון הפכה אטלנטיק סיטי לאחד מהנמלים המובילים לייבוא אלכוהול מוברח וב-1927 הוא הסכים לשתף פעולה בארגון רופף של מבריחי משקאות וגובי דמי חסות לאורך החוף המזרחי כשהם יוצרים את .
נאקי היה המארח של ועידת אטלנטיק סיטי ב-1929, מפגש של מנהיגי הפשע המאורגן בארצות הברית כולל אל קאפונה.
לנאקי היה עוזר ומשרת אישי רוסי בשם לואיס קסל.
שמו של נאקי ג'ונסון הוזכר לעיתים קרובות בסדרה של כתבות על פשעי מוסר באטלנטיק סיטי שפורסמו ב-1930 ב שבבעלותו של איל העיתונות ויליאם רנדולף הרסט.
לפי דיווחים מסוימים שרר "דם רע" בין השניים משום שנאקי הפך קרוב מידי לנערת שעשועים שהייתה הדייט הקבוע של הרסט בביקוריו באטלנטיק סיטי.
בעקבות כך הפך נאקי למוקד לחקירה אינטנסיבית של הממשלה, לכאורה בשל תמיכתו של הרסט בבכירי ממשל מקורבים לרוזוולט.
ב-1933 הוכן על ידי הממשלה הפדרלית מסמך משפטי כנגדו בנוגע למיסים שלא שולמו להכנסות שהרוויח ב-1927. ב-1933 בוטל חוק היובש דבר אשר פגע קשות בתיירות לאטלנטיק סיטי, בהכנסותיו של ג'ונסון, ובכוחו הפוליטי.
ב-10 במאי 1939 הועמד נאקי לדין באשמת העלמות מיסים בסך 125,000 דולר מההכנסות שקיבל ממפעיליהם של משחקי לוטו בלתי חוקיים בשנים 1935,1936 ו-1937. במשפט שהתנהל במשך שבועיים ביולי 1941 הורשע ג'ונסון ונשפט ל-10 שנים בבית כלא פדרלי ולקנס של 20,000 דולר.
ב-1 באוגוסט 1941, ג'ונסון אז בן 58, נישא לאמריקאית ממוצא שוודי, פלורנס "פלוסי" אוסבק בת 33 נערת שעשועים לשעבר מפילדלפיה לה היה מאורס במשך כ-3 שנים.
בעקבות הרשעתו של נאקי ב-1941, החליף אותו כמנהיגו הראשי של ארגון קבלני הקולות של אטלנטיק סיטי.
נאקי קיבל חנינה ב-15 באוגוסט 1945, 4 שנים לאחר מאסרו וקיבל עצמו את PAUPER'S OATH על מנת להימנע מתשלום הקנס של 20,000 דולר (שווה ערך ל-284,000 דולר נכון ל-2019).
לאחר שחרורו מהכלא התגורר ג'ונסון עם אשתו ואחיו בבית בבעלותם של קרובי משפחתו מצד אשתו בשדרת סאות' אלברון אטלנטיק סיטי.
היו שחשבו שינסה להציג מועמדות בבחירות אך הוא נמנע מלעשות זאת.
במקום זאת מצא משרה כסוכן מכירות.
לעיתים הוזמנו נאקי ואשתו לאירועים פוליטיים וארוחות חגיגיות בהם הושיבו אותם בשולחנות הראשיים.
נאקי הוסיף להתלבש בקפידה כולל הציפורן האדום בדש בגדו.
ג'ונסון תמך בקביעות במנהיגותו של פרליי, וב-1952 כאשר ניצב ארגונו של פרליי בפני אתגר רציני בבחירות, ערך נאקי קמפיין עבורו באטלנטיק סיטי שהתמקד באזור הצפוני של השחורים בעיר בו שמר על הפופולריות שלו.
אנוך ג'והנסון הלך לעולמו בבית האבות בנורת'פילד, אטלנטיק סיטי, ניו ג'רזי ב-9 בדצמבר 1968.
בסדרה אימפריית הפשע שעלתה לשידור ב-19 בספטמבר 2010 העוסקת בתקופת היובש מגלם סטיב בושמי את נאקי ת'ומפסון דמות המבוססת על אנוך ג'ונסון.
יוצר הסדרה בחר בדמות בדיונית על מנת לתת חופש אומנותי לכותבי הסדרה.
אחד ההבדלים המשמעותיים בין ג'והנסון לת'ומפסון הוא שנאקי האמיתי מעולם לא הרג אישית אדם כלשהו, ואין שום הוכחה שהורה למישהו אחר לבצע מעשי הרג זאת בניגוד לדמות בסדרה שמבצעת פעולות מסוג זה.
הבדל נוסף שת'ומפסון בסדרה מתחרה בעסקיו הבלתי חוקיים עם ארגוני פשע שונים ומנהל איתם מלחמה בעוד שג'ונסון לקח את חלקו בהכנסות הבלתי חוקיות מאלכוהול מבלי להיכנס לעימותים ומלחמות עם ארגוני פשע.
הבדל משמעותי נוסף הוא שג'ונסון נישא רק ב-1941 זמן רב לאחר מותה של אשתו הראשונה ב-1912 בעוד שת'ומפסון מתחתן פעם שנייה ב-1921.
בסרטו של לואי מאל "אטלנטיק סיטי" גנגסטר מזדקן בשם לו (ברט לנקסטר) מזכיר תקרית בה היה מעורב נאקי ג'ונסון.
אנוליס מצוי או אנוליס קרולייני (שם מדעי: Anolis carolinensis) הוא מין של לטאה מהסוג אנוליס המצוי באזורים הטרופיים וסובטרופיים של מזרח ארצות הברית.
הוא מכונה בטעות איגואנה, אך אינו קשור אליה.
אורכו של האנוליס 12.5 עד 20.3 ס"מ ומשקלם 3 עד 7 גרם, כאשר הזכרים שוקלים מעט יותר מהנקבות וגם בעלי גוונים בולטים יותר.
שני הזוויגים ירוקים ומשתלבים היטב ברקע העלווה הירוקה שסביבם.
הראש חרוטי עם לסתות מחודדות ובתוכם שיניים חדות והעיניים גדולות עם אישונים כחולים.
האנוליסים יכולים להבליט מפרש רחב וארגמני מתחת לצווארם וכן כרבולת מעל ראשם, המשמשת להרחקת יריבים ומשיכת נקבות.
האנוליס מצוי בסביבות מיוערות או אזורים שופעי שיחים טרופיים, לרוב סביב חופי האוקיינוס האטלנטי בקרוליינה הדרומית, קרוליינה הצפונית, דרום וירג'יניה, ג'ורג'יה ופלורידה וכן בחוף המפרץ של ארצות הברית באלבמה, מיסיסיפי, לואיזיאנה וטקסס.
מין זה יובא גם ללוס אנג'לס בקליפורניה, להוואי ולאיי בונין.
הוא טורף חרקים מוצלח המסוגל לזנק מעל ענפים ועלים על טרף של חגבאים, גמלי שלמה, עשים למיניהם, זבובים, חיפושיות, תולעי קמח ועוד.
כמו כן הוא ניזון מפירות טריים ולעיתים רחוקות מלטאות קטנות יותר.
אנולה הולמס או סיפורי המסתורין של אנולה הולמס היא סדרת ספרים לנוער, רומנים בלשים מאת הסופרת האמריקאית ננסי ספרינגר, בכיכובה של אנולה הולמס כאחותו בת הארבע-עשרה של שרלוק הולמס המפורסם מזה כבר, המבוגר ממנה בעשרים שנה.
כשאמם נעלמת, אחיה של אנולה, שרלוק ומייקרופט הולמס, מחליטים לשלוח אותה לבית ספר בניגוד לרצונה.
במקום זאת, בעזרת אמה שסיפקה כספים נסתרים וצופן משוכלל לבתה כדי לתקשר איתה, אנולה בורחת ללונדון שם היא פותחת בקריירה כבלשית פרטית חשאית המתמחה בחקירות תיקי נעדרים.
יתר על כן, אנולה חייבת להקדים את אחיה הנחושים ללכוד ולהכריח אותה לעמוד בציפיותיהם.
סדרת פסטיש זו שואלת דמויות ומקומות מהקאנון של שרלוק הולמס, אך דמותה של אנולה היא יצירתה של ספרינגר וספציפית לסדרה זו.
הספר הראשון, "תעלומת המרקיז הנעלם" (שתורגם לעברית בהוצאת משכל על ידי סיגל גפן בשנת 2010) והחמישי, "תעלומת הקרינולינה הקריפטית", היו מועמדים לפרס אדגר לתעלומת הצעירים הטובה ביותר בשנים 2007 ו-2010, בהתאמה.
בשנת 2020 עובדה לסרט "אנולה הולמס" הסדרה הספרותית שכתבה, בכיכובה של מילי בובי בראון בתור אנולה והנרי קאוויל בתפקיד שרלוק הולמס.
נטפליקס ב-2022 את סרט ההמשך "אנולה הולמס 2".
ביום הולדתה הארבע-עשרה של אנולה, אמה נעלמת.
שרלוק ומייקרופט, אחיה של אנולה, מסיקים כי אמה עזבה מרצונה.
אנולה מגלה צפנים משוכללים שכתבה אמה, מה שמביא אותה למסקנה שעזבה לחיות עם העם הרומני ולהימלט מגבולות החברה הוויקטוריאנית.
אנולה מגלה שאמה השאירה כסף למימון בריחתה.
כאשר מייקרופט מתעקש שאנולה תלמד בפנימייה ותלמד להיות גברת ראויה, היא בורחת במקום זאת ללונדון.
במהלך הסדרה, אנולה פותרת מקרים רבים של נעדרים, כולל הצלה של ד"ר ג'ון ווטסון, תוך שהיא מתחמקת ממאמצי אחיה לתפוס אותה.
כשאמה של אנולה נעלמת, אנולה קוראת לאחיה הגדולים שרלוק ומייקרופט, שפוטרים את המקרה כלא חשוב.
נחרדת מתוכניות אחיה לשלוח אותה לפנימייה והסיכוי ללבוש מחוך, היא בורחת.
לבושה כאלמנה, היא נתקלת במפקח לסטרייד, שעובד על תיק עם שרלוק על היעלמותו של מרקיז צעיר, לורד טוקסברי.
כמעט חושפת את הכיסוי שלה, היא מוצאת מסתור סודי שנראה כמסתורו של המרקיז הצעיר.
כשהיא מסכמת שהוא ברח, היא יוצאת לחפש אותו.
עם הגעתה ללונדון, אנולה מגלה שהעיר אינה המקום הקסום מדמיונה.
אותם אנשים שחטפו את המרקיז, שאין לו חכמת רחוב, חוטפים את אנולה.
לאחר שנמלטה עם המרקיז, היא משחדת אישה לקנות להם בגדים.
אנולה מתחבא בתחנת משטרה ממש מתחת לאפו של שרלוק, ומשאיר רק סקיצה של החשוד על הספסל.
היא שולחת הודעה מקודדת דרך העמודה האישית לאמה, שמגיבה שהיא הלכה לגור עם הרומנים.
האפילוג מגלה שאנולה קיבלה על עצמה שתי זהויות.
לעניים היא ידועה בתור "האחות" האילמת וכלפי העשירים, כאייבי, מזכירתו של חוקר פרטי.
אנולה מנסה למצוא את ליידי ססלי אליסטר, שנעלמה מחדר השינה שלה, תוך התחמקות משרלוק הולמס ומייקרופט הולמס.
שותפו של שרלוק, ד"ר ג'ון ווטסון, נעלם.
אנולה מגלה זר פרחים המיועד לווטסון.
באמצעות שפת הפרחים היא מגלה איום ויוצאת למצוא את הרופא הנעדר ואת החוטף שלו.
היא מוצאת אותו בבית משוגעים.
נאמר לשני שוטרים שהוא אדם מטורף וטענותיו שהוא ווטסון רק רופפו את אמונם בו.
אנולה עוזרת למכרה ותיקה, ליידי ססילי.
אך גם כשהיא פועלת לשחרור חברתה, שני אחיה מתקרבים לתפוס אותה.
אנולה חוזרת למגוריה כדי לגלות שמישהו חטף את בעלת הבית שלה, גברת טופר.
לאחר חקירת המגורים היא מסיקה, שזו נחטפה כי החוטפים חיפשו אחרי מסר סודי שהוסתר בשמלת הקרינולינה הישנה של טופר.
אנולה מתחקה אחר השמלה לפלורנס נייטינגייל, שפגשה את גברת טופר במלחמת קרים.
לאחר מספר ביקורים אצלה, אנולה מגלה כי נייטינגייל ניהלה רשת ריגול במהלך המלחמה וביקשה מגברת טופר להבריח פתק בקרינולינה שלה חזרה לאנגליה אך לא ידעה שאלמנת המלחמה חירשת ולא הבינה אותה.
אנולה גם מבינה כי נייטינגייל מעמידה פנים שהיא פסולה כדי להימנע מלהשתתף באירועים חברתיים המצופים מאישה עשירה.
בביקוריה, אנולה חושדת שמישהו עוקב אחריה.
כיוון שהאדם יכול להיות קשור לתיק וסכנה לגברת טופר, היא עוברת למועדון הנשים המקצועי.
לאחר פתרון התיק, היא לוקחת את גברת טופר והיא עצמה חוזרת לביתה.
אנולה אורזת את חפציה כשהיא מתכוננת לעזוב.
לאחר שהבינה זאת, גברת טופר עושה את אותו הדבר.
בסופו של דבר טופר הולכת עם אנולה.
היא בורחת כשראתה את שרלוק מתקרב.
שרלוק משוחח עם נייטינגייל והיא חושפת את הסיבה לבריחתה של אנולה מאחיה בתיאור זוועות הפנימיה והמחוכים.
לבסוף, בתיק השישי של אנולה, שרלוק מסיק שאנולה התבגרה במהירות לאישה צעירה ועצמאית ועוזר לאחותו לא רק למצוא את מחצבתה אלא גם לשכנע סופית את מייקרופט במיומנותה.
בסופו של דבר, האחים הולמס מתפייסים לחלוטין בעזרת הודעה מקודדת סופית מאמם.
עם ההחלטה הזו, מייקרופט, שהתרשם עוד יותר מחושיה העסקיים המתוחכמים של אנולה ומרוצה ממגוריה במועדון הנשים המקצועי, מעניקה לאנולה את חירותה ומסכים לממן את השכלתה.
אנולה מצידה סולחת למייקרופט, מקבלת את הצעתו תוך שהיא מודיעה שהיא כנראה ממשיכה בקריירה שלה כחוקרת פרטית.
שרלוק מצדו מקבל את אנולה כעמיתה למקצוע ומציין שהוא ממתין בשקיקה להישגיה העתידיים.
תעלומת המאוורר הוורוד המוזר (2008)
הספר הראשון, "תעלומת המרקיז הנעלם", והחמישי, "תעלומת הקרינולינה הקריפטית", היו מועמדים לפרס אדגר לתעלומת הצעירים הטובה ביותר בשנים 2007 ו-2010, בהתאמה.
קארן מקפרסון מאתר "פיטסבורג פוסט-גאזט" כינה את אנולה "גיבורה מאוד מושכת".
המרכז לספרות ילדים של מכללת קרתגו תיאר את הספר השני כ"תעלומה היסטורית מוצקה" עם "סיום מספק ומפתיע" אף על פי שהיה "קצת איטי בהתחלה".
הסדרה עובדה בצרפת לרומנים גרפיים על ידי הסופרת והאמנית סרינה בלאסקו ופורסמה על ידי Jungle!
שלושת הרומנים הגרפיים הראשונים פורסמו בארצות הברית על ידי IDW.
ב-9 בינואר 2018 הוכרז כי מילי בובי בראון תפיק ותככב כדמות הראשית בסדרת סרטים המבוססת על ספרי אנולה הולמס.